Oheň je najničivejšou silou a množstvo škôd a strachu, ktoré dokáže spôsobiť, je ohromujúce. Hlavnými následkami požiaru sú:
Smrť – toto riziko je veľmi reálne. Požiar a jeho následky, ktorými sú toxické plyny a dym, sú pre človeka mimoriadne nebezpečné. Každý rok zahynie pri požiari v USA viac ako 3000 ľudí a v Európe približne 4000* ľudí!
Zranenie – približne 10 % všetkých každoročne hlásených zranení osôb je spôsobených požiarom. V Európe je každý deň hospitalizovaných 190 osôb so závažnými zraneniami v dôsledku požiaru*.
Škody na budovách – môžu byť značné, najmä ak majú stavebné materiály nízku požiarnu odolnosť a je v nich zabudovaná len malá alebo žiadna požiarna ochrana. Škody v dôsledku požiarov v Európe ročne predstavujú 126 miliárd eur, čo je 1 % európskeho HDP*. V USA je situácia ešte horšia – škody a straty siahajú až do výšky 329 miliárd dolárov**, čo predstavuje 2,1 percenta hrubého domáceho produktu USA!
Zánik podnikania a strata zamestnania – odhaduje sa, že približne 40 % podnikov po rozsiahlom požiari už neobnoví svoju činnosť. Mnohé malé podniky často nedisponujú dostatkom času a finančných prostriedkov na obnovenie svojej činnosti.
Škody na životnom prostredí – v dôsledku požiaru a/alebo hasenia požiaru – voda použitá na hasenie požiaru a splodiny horenia môžu značne kontaminovať oblasti v okolí miesta požiaru.
*FSEU – rok 2020 a NFPA rok 2017